LT
L 102/66
Europos Sąjungos oficialusis leidinys
2023 4 17
2 SKIRSNIS Grėsmės nekeliančių prekių nustatymas ir Sprendimo Nr. 4/2020 panaikinimas
5 straipsnis Dalykas Šiame skirsnyje nustatomos Protokolo 5 straipsnio 2 dalies įgyvendinimo taisyklės, susijusios su: a) sąlygomis, kuriomis laikoma, kad į Šiaurės Airiją iš Sąjungai nepriklausančių šalių įvežtos prekės nebus Šiaurės Airijoje perdirbamos komerciniais tikslais; b) kriterijais, kuriais remiantis laikoma, kad nėra grėsmės, kad į Šiaurės Airiją iš Sąjungai nepriklausančių šalių įvežtos prekės vėliau bus vežamos į Sąjungą.
6 straipsnis Nekomercinis perdirbimas Taikant Protokolo 5 straipsnio 2 dalies pirmos pastraipos a punktą ir trečią pastraipą, prekės perdirbimas laikomas perdirbimu nekomerciniais tikslais, jeigu: a) asmens, kuris pateikia tų prekių išleidimo į laisvą apyvartą deklaraciją arba kurio vardu tokia deklaracija pateikiama (toliau – importuotojas), bendra metinė paskutinių pasibaigusių finansinių metų apyvarta yra mažesnė nei 2 000 000 GBP arba b) prekės bus perdirbamos Šiaurės Airijoje siekiant vien tik: i)
parduoti maisto produktus galutiniams vartotojams Jungtinėje Karalystėje;
ii) panaudoti perdirbtas prekes statybai tais atvejais, kai numatyta, kad jos sudarys nuolatinę Šiaurės Airijoje importuotojo arba vieno paskesnio subjekto statomo ir joje stovėsimo statinio dalį; iii) importuotojui arba vienam paskesniam subjektui tiesiogiai teikti sveikatos priežiūros ir slaugos paslaugas paslaugų gavėjams Šiaurės Airijoje; iv) panaudoti jas Šiaurės Airijoje importuotojo arba vieno paskesnio subjekto vykdomai ne pelno veiklai su sąlyga, kad perdirbtos prekės vėliau nebus niekam parduotos, arba v) paruošti pašarą, kurį importuotojas arba vienas paskesnis subjektas galutinai panaudos Šiaurės Airijoje esančiose patalpose.
7 straipsnis Kriterijai, kuriais remiantis laikoma, kad nėra grėsmės, kad prekės vėliau bus vežamos į Sąjungą 1.
Laikoma, kad nėra grėsmės, kad prekės vėliau bus vežamos į Sąjungą, jei pagal šio sprendimo 6 straipsnį laikoma, kad tos prekės nebus perdirbamos komerciniais tikslais, ir jei: a) tais atvejais, kai prekės į Šiaurės Airiją yra tiesiogiai įvežtos iš kitos Jungtinės Karalystės dalies: i)
pagal Sąjungos Bendrojo muitų tarifo sistemą mokėtinas muitas yra lygus nuliui arba
ii) importuotojams pagal šio sprendimo 9–11 straipsnius leista įvežti tas prekes į Šiaurės Airiją su sąlyga, kad jos bus parduotos arba pateiktos galutinai panaudoti Jungtinėje Karalystėje esantiems galutiniams vartotojams, įskaitant atvejus, kuriais prieš tas prekes parduodant arba pateikiant galutinai panaudoti galutiniams vartotojams jos yra pagal šio sprendimo 6 straipsnį perdirbamos nekomerciniais tikslais, arba iii) prekės siunčiamos siuntiniais ir aa) jos yra nekomercinio pobūdžio ir jas privatūs asmenys siunčia kitiems privatiems asmenims, gyvenantiems Šiaurės Airijoje, arba